

Daugavpils Būvniecības tehnikums

Jātnieku iela 87, Daugavpils, LV-5410, tālr. 65446296, e-pasts dbt@dbt.lv, [www.dbt.lv](http://www.dbt.lv)

**IEKŠĒJIE NOTEIKUMI**

Daugavpilī

 17.08.2020. 1.6/7

**Instrukcija COVID-19 infekcijas izplatības ierobežošanai**

**Daugavpils Būvniecības tehnikumā**

 *Izdoti saskaņā ar Valsts pārvaldes iekārtas*

 *likuma 72.panta* pirmās *daļas 2.punktu*

**I.Vispārīgie jautājumi**

1.1. Instrukcija nosaka rīcības plānu Daugavpils Būvniecības tehnikumā, turpmāk – Tehnikums, kādā tiek īstenoti COVID-19 infekcijas profilaktiski pasākumi Tehnikumā.

1.2. Tehnikums īstenojot COVID-19 infekcijas profilaktiskus, piesardzības un ierobežošanas pasākumus, ievēro šo instrukciju, 2020.gada 09.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” un Izglītības un zinātnes ministrijas Ieteikumus izglītības iestādēm piesardzības pasākumu īstenošanai Covid-19 infekcijas izplatības ierobežošanai.

**II. Tehnikumā profilakses pasākumi**

2.1. COVID-19 infekcijas izplatības ierobežojumam Daugavpils Būvniecības tehnikumā tiek izmantotas piecas ieejas personu (darbinieku, pedagogu un izglītojamo) kustības organizācijai ar esošajiem dezinfekcijas posteņiem:

1. Pirmā korpusa ieeja
2. Otrā korpusa ieeja
3. Trešā korpusa ieeja
4. Ceturtā korpusa ieeja
5. Piektā korpusa ieeja.

2.2. Dezinfekcijas posteņiem jābūt aprīkotiem ar dezinfekcijas līdzekļiem, vienreizējām maskām, vienreizējiem cimdiem, salvetēm un termometru, instrukcijām par roku mazgāšanu un par pareizo sejas maskas lietošanu.

2.3. Katrā dezinfekcijas postenī dežurē Tehnikuma direktora rīkojumā noteiktās atbildīgās personas, kuras uzrauga dezinfekcijas līdzekļu lietošanu ienākot Tehnikuma telpās (uzrauga, vai personas dezinficē rokas un nepieciešamības gadījumā piedāvā vienreizējās maskas /cimdus).

2.4. Dezinfekcijas posteņu darba laiks: pirmā maiņa no plkst.8:00 līdz plkst. 8:40, otra maiņa no plkst. 15:00 līdz plkst. 15:30.

**III. Rīcība, ja Tehnikumā atklāts saslimšanas gadījums darbiniekam vai pedagogam**

3.1. Ja tehnikuma darbiniekam vai pedagogam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieks pārtrauc darba pienākumu veikšanu, telefoniski informē Tehnikuma personāla daļas vadītāju par slimības pazīmēm un, lietojot sejas aizsargāmāsku, pēc iespējas novēršot komunikāciju ar citiem Tehnikuma darbiniekiem, dodas mājās.

3.2. Tehnikuma apkopes personāls, pielietojot sejas aizsarg masku un cimdus veic darbinieka vai pedagoga darba vietas dezinfekciju un kvarcošanu.

3.4. Darbiniekam vai pedagogam ir pienākums nekavējoties telefoniski sazināties ar ģimenes ārstu un vienoties par turpmāku ārstēšanu.

3.5.Darbinieks vai pedagogs var turpināt darba pienākumu pildīšanu tikai ar ārsta norādījumu (kad ārsts it noslēdzis darbnespējas lapu).

**IV**. **Rīcība, ja Tehnikumā atklāts saslimšanas gadījums izglītojamajam**

4.1 .Ja izglītojamajam, atrodoties Tehnikumā parādās akūtas elpceļu infekcijas slimības pazīmes (drudzis, klepus, elpas trūkums), izglītojamajam ir pienākums nekavējoties:

4.1.1. Pazinot pedagogam, kurš vada stundu par savu pašsajūtu;

4.1.2. Obligāti lieto sejas aizsarg masku;

4.1.3. nepieļauj kontaktus ar citiem izglītojamajiem,

4.1.4. ievērojot nepieciešamo distanci (2 metri), pedagoga pavadībā doties uz medpunkta izolācijas telpu (2.korpus pirmā stāva kab.110.)

4.2.Medicīnas māsa nekavējoties sniedz nepieciešamo pirmo palīdzību.

4.3. Gadījumā, ja izglītojamais ir nepilngadīgs, medicīnas māsa telefoniski sazinās ar izglītojama vecākiem vai likumiskiem pārstāvjiem, kuru pienākums personīgi ierasties pēc izglītojamā un sazināties ar ģimenes ārstu par turpmāku ārstēšanu.

4.4. Gadījumā, ja medicīnas māsa konstatē nopietnus veselības apdraudējumus, viņa izsauc Neatliekamās medicīniskās palīdzības dienests (talr. 113.)

4.5. Izglītojamais var turpināt mācības Tehnikumā tikai ar ārsta zīmi 027/U, kuru nodot grupas audzinātajam.

4.6. Tehnikuma apkopes personāls, pielietojot sejas aizsarg masku un cimdus, veic mācību telpas, kurā atradās saslimušais izglītojamais, dezinfekciju un kvarcošanu.

4.7. Ja akūtas elpceļu infekcijas pazīmes konstatētas diviem vai vairāk izglītojamiem un radušās aizdomas par grupveida saslimšanu, Tehnikums rīkojas šīs instrukcijas 4.1.-4.4. punktā noteiktajā kārtībā un nodrošina informācijas sniegšanu telefoniski Slimību profilakses un kontroles centram. (talr. 67387661)

**V. Tehnikumā noteiktie individuālie profilakses pasākumi**

5.1. Rekomendē. šķaudot vai klepojot, nosegt muti un degunu ar vienreizlietojamo salveti, pēc lietošanas izmantoto salveti izmetiet (speciālā konteinerā) un nekavējoties nomazgājiet rokas ar ziepēm un ūdeni;

5.2. Rekomendēt, ja nav pieejamas salvetes, šķaudot vai klepojot, aizklāt muti un degunu nevis ar plaukstu, bet ar saliektas rokas elkoņa locītavas iekšējo virsmu.

5.3. Aizliegt ar nemazgātām rokam pieskarties mutei, acīm un degunam.

5.4. Regulāri un rūpīgi mazgāt rokas ar ziepēm un ūdeni, lai izvairītos no vīrusa pārnešanas ar rokām uz savu seju vai citiem cilvēkiem.

5.5. Ieteikt, kad ūdens nav pieejams, roku tīrīšanai izmantot spirtu saturošus dezinfekcijas līdzekļus vai speciālās mitrās salvetes.

5.6. Ieteikt pievērst uzmanību biežai roku mazgāšanai - pirms ēšanas vai dzeršanas, pēc tualetes apmeklēšanas, pirms un pēc darba ar datorklaviatūru un peli, telefonu.

5.7. Ieteikt izvairīties no kontakta ar personu, kurai ir līdzīgi simptomi vai uzturēties vairāk nekā 2m attālumā.

**VI. Tehnikuma vispārējie profilaktiski pasākumi**

6.1. Nodrošināt ar šķidrajām ziepēm un vienreizējiem roku dvieļiem vai elektriskiem roku žāvētājiem.

6.2. Nodrošināt vienreizējas glāzes, dzeramā ūdens lietošanai.

6.3. Veicināt izglītojamu personīgās higiēnas ievērošanu.

6.4. Pastiprināti uzkopt un dezinficēt telpas, saskaņa ar izstrādāto dezinfekcijas un higiēnas plānu.

6.5. Stingri ievērot vēdināšanas režīmu Tehnikuma telpās un darbnīcās.

6.6. Kad izglītojamiem un darbiniekiem parādās COVID-19 līdzīgi simptomi, saslimušo nekavējoties izolēt no veselām personām.

6.7. Veikt pārrunas klases stundās un individuālo profilaksi, ārstēšanu un aprūpi par COVID-19.

**IV. Par tehnikuma slēgšanu COVID-19 infekcijas epidemioloģiskajā situācijā**

4.1. Atkarībā no epidemioloģiskās situācijas un audzēkņu apmeklējuma tehnikuma direktors var pieņemt lēmumu par tehnikuma mācību procesa pārtraukšanu.

4.2. Ja pieņemts lēmums par mācību procesa pārtraukšanu tehnikuma COVID-19 infekcijas uzliesmojuma dēļ, tehnikumā nenotiek arī cita veida izglītojamo pulcēšanās pasākumi.

Direktore /personiskais paraksts/ I. Ostrovska

 Sastādīja:

 Pirmsskolas iestāžu un skolu māsa O.Pavlova /personiskais paraksts/

Saskaņots:

O. Jeronoviča /personiskais paraksts/